କେନ୍ଦ୍ରାପଡ଼ା, ମାର୍ଚ୍ଚ ୩୧(ଲୋକାଲ ୱାୟାର): ୨୧ ଦିନିଆ ଲକ୍ ଡାଉନ ଯୋଗୁଁ କେନ୍ଦ୍ରାପଡ଼ା ଜିଲ୍ଲାରେ ଦୁଗ୍ଧ ଉତ୍ପାଦନ ପ୍ରଭାବିତ ହୋଇଥିବାରୁ ଦୁଗ୍ଧ ଚାଷୀମାନେ ସମସ୍ୟାରେ ଅଛନ୍ତି ।
ସେପଟେ ଗାଁଗହଳରେ ପଶୁ ଖାଦ୍ୟ ମିଳୁ ନଥିବାରୁ ଗାଈଗୋରୁଙ୍କ ଖାଦ୍ୟ ସମସ୍ୟା ସୃଷ୍ଟି ହୋଇଛି ।
ସ୍ଥାନୀୟ ଲୋକେ ସରକାରଙ୍କ ଦ୍ୱାରା ପରିଚାଳିତ ଓଡ଼ିଶା ରାଜ୍ୟ ସମବାୟ ଦୁଗ୍ଧ ଉତ୍ପାଦକ ସଂଘ ଲିମିଟେଡ (ଓମଫେଡ)କୁ ଦୁଗ୍ଧ ଯୋଗାଇଥାନ୍ତି ।
ହେଲେ ଲକ୍ ଡାଉନ ଯୋଗୁଁ ଓମଫେଡ ଦୁଗ୍ଧ ସଂଗ୍ରହ ବନ୍ଦ ରଖିଥିବାରୁ ଜିଲ୍ଲାର ପ୍ରାୟ ୧୦ ହଜାର ଦୁଗ୍ଧ ଚାଷୀ କ୍ଷତି ସହୁଛନ୍ତି ।
ଏପରିକି ବହୁ ଦୁଗ୍ଧ ଚାଷୀ ଗାଈଙ୍କୁ ଚାରା ବି ଦେଇ ପାରୁନାହାନ୍ତି ବୋଲି କେନ୍ଦ୍ରାପଡ଼ା ଜିଲ୍ଲା ଦୁଗ୍ଧ ଚାଷୀ ସଂଘର ସଭାପତି ମାଧବ ଦାସ ।
ତିନିଟି ଗାଈର କ୍ଷୀର ବିକି ମୁଁ ମାସକୁ ୬ ହଜାର ଟଙ୍କା ରୋଜଗାର କରୁଥିଲି । ଏବେ ଚାରି ଦିନ ହେଲା ମୋର ଦୁଇଟି ଗାଈଙ୍କୁ ଗୋଖାଦ୍ୟ ମିଳୁନାହିଁ ।
ଓମଫେଡ ବି କ୍ଷୀର କିଣୁନାହିଁ । ଆମେ ହୋଟେଲ, ଢାବା ଓ ଚା' ଦୋକାନଗୁଡ଼ିକୁ କ୍ଷୀର ଯୋଗାଉଥିଲୁ ।
ହେଲେ କୋଭିଡ-୧୯ର ମୁକାବିଲା ପାଇଁ କର୍ତ୍ତୃପକ୍ଷ ସମସ୍ତ ହୋଟେଲ ଓ ଢାବା ବନ୍ଦ କରି ଦେଇଛନ୍ତି ବୋଲି ରାଜନଗରର ହେମନ୍ତ ଦାସ କହିଛନ୍ତି ।
କେରାଣ୍ଡିଆପାଟଣା ଗାଁର ବାବାଜୀ ଜେନା (୪୮) ୧୫ ବର୍ଷ ତଳେ ଗାଁରେ ଦୁଗ୍ଧ ଶୀତଳିକରଣ କେନ୍ଦ୍ର ସ୍ଥାପନ କରି ବଞ୍ଚିବାର ନୂଆ ରାହା ପାଇଥିଲେ ।
କେରାଣ୍ଡିଆପାଟଣା ଗାଁ ଆଖପାଖରେ ଥିବା ଶହ ଶହ ଚାଷୀ ଦୁଗ୍ଧ ଉତ୍ପାଦନ ଓ ଶୀତଳିକରଣ କେନ୍ଦ୍ର ଯୋଗୁଁ ଶ୍ୱେତ ବିପ୍ଳବର ଲାଭ ଉଠାଇ ପାରୁଥିଲୁ ।
ସମବାୟ ସମିତି ସାଙ୍ଗକୁ ଦୁଗ୍ଧ ଉତ୍ପାଦନ କେନ୍ଦ୍ର ଯୋଗୁଁ ବହୁ ଗରିବ ଚାଷୀ ନିଯୁକ୍ତି ସୁଯୋଗ ପାଇଥିଲେ ।
ହେଲେ ଲକ୍ ଡାଉନ ଯୋଗୁଁ ସେମାନେ ବିପୁଳ କ୍ଷତି ସହୁଛନ୍ତି ବୋଲି ବାବାଜୀ କହିଛନ୍ତି ।
ବଳନାଆଦମପୁର ଦୁଗ୍ଧ ଉତ୍ପାଦନ ଓ ଶୀତଳିକରଣ କେନ୍ଦ୍ରର ସମ୍ପାଦକ କଲ୍ୟାଣୀ ରାଉତ (୩୮) କହିଛନ୍ତି ଆମେ ଗାଁଗୁଡ଼ିକରୁ ପ୍ରତିଦିନ ପ୍ରାୟ ୫ ହଜାର ଲିଟର ଦୁଗ୍ଧ ସଂଗ୍ରହ କରୁଥିଲୁ ।
ହେଲେ ଲକ୍ ଡାଉନ ଯୋଗୁଁ କେନ୍ଦ୍ର ଆଉ ଚାଷୀଙ୍କ ଠାରୁ ଦୁଗ୍ଧ ସଂଗ୍ରହ କରୁନାହିଁ ।
ବଳନାଆଦମପୁର ଗାଁର ମାଧବୀ ରାଉତ କହିଛନ୍ତି ଦୁଗ୍ଧ ସଂଗ୍ରହ କେନ୍ଦ୍ରରେ ଶୀତଳିକରଣ ବ୍ୟବସ୍ଥା ଥିବାରୁ ପ୍ରତିଦିନ ସକାଳେ ଶହ ଶହ ଚାଷୀ ଦୁଗ୍ଧ ଜମା ଦେବାକୁ ଅପେକ୍ଷା କରିଥାନ୍ତି ।
ଗାଁ ଲୋକଙ୍କ ଠାରୁ ଦୁଗ୍ଧ ସଂଗ୍ରହ କରି ସଂରକ୍ଷିତ ରଖି ଓମଫେଡକୁ ଉଚିତ ଦାମରେ ବିକିବା ଉଦେ୍ଦଶ୍ୟରେ୨୦୦୦ ମସିହାରେ ୧୦ ଲକ୍ଷ ଟଙ୍କା ବିନିଯୋଗରେ ଏହି କେନ୍ଦ୍ର ପ୍ରତିଷ୍ଠା ହୋଇଥିଲା ।
ଲକ୍ ଡାଉନ ପର୍ଯ୍ୟନ୍ତ ପ୍ରତିଦିନ ସକାଳ ଓ ସନ୍ଧ୍ୟାରେ ପ୍ରାୟ ୧୨ ଶହ ଗ୍ରାମବାସୀ ଦୁଗ୍ଧ ଯୋଗାଉଥିଲେ । କିନ୍ତୁ ସେମାନେ ଏବେ କ୍ଷତି ସହୁଛନ୍ତି ।
ଗତ ୧୨ ବର୍ଷ ହେଲା ବଗଡ଼ା ଗାଁର କବିତା ଦାସ (୪୨) ଓମଫେଡକୁ କ୍ଷୀର ବିକି ଗୁଜୁରାଣ ମେଣ୍ଟାଉଛନ୍ତି । ହେଲେ ଲକ୍ ଡାଉନ ତାଙ୍କ ସୁଖୀ ଜୀବନକୁ ପ୍ରଭାବିତ କରିଛି ।
ଏକ ଦଶନ୍ଧିରୁ ଅଧିକ ସମୟ ହେଲା ସେ ଦୁଗ୍ଧ ବ୍ୟବସାୟ କରୁଛନ୍ତି । ଗୁଜୁରାଣ ମେଣ୍ଟାଇବା ପାଇଁ ତାଙ୍କର ଆଉ କିଛି ଚାରା ନାହିଁ ।
ହେଲେ ଏବେ ମାରାତ୍ମକ କୋଭିଡ-୧୯ କବିତାଙ୍କ ଜୀବନକୁ ଦୁର୍ବିସହ କରି ଦେଇଛି । ତିନିଟି ଗାଈ ଚାରା ପାଉନଥିବା ବେଳେ ଓମଫେଡ ମଧ୍ୟ କ୍ଷୀର କିଣୁନାହିଁ ।
ଲକ୍ ଡାଉନ ଯୋଗୁଁ ବହୁ ଦୁଗ୍ଧ ଚାଷୀ ବେରୋଜଗାର ହେବାକୁ ବସିଲେଣି । ସରକାର ଆମ ଦୁଃଖ ଦୂରେଇବା ପାଇଁ ଓମଫେଡକୁ ଦୁଗ୍ଧ ସଂଗ୍ରହ ଅନୁମତି ଦିଅନ୍ତୁ ବୋଲି କହିଛନ୍ତି ପାଟକୁରାର ଦୁଗ୍ଧ ଚାଷୀ ବିଜୟ ବେହେରା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
